**INTÉZMÉNYI**

**HÁZIREND**

**HÁZIREND alapellátásokhoz:**

A házirend a szociális igazgatásról és a szociális ellátásokról szóló többször módosított 1993. évi III. törvény, valamint a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I.7.) SzCsM. rendelet rendelkezései alapján készült.

**I. A házirend célja, hatálya**

A házirend célja, hogy meghatározza az intézmény belső rendjét és tájékoztasson az alapvető szabályokról. A házirend megköveteli a közösségi lét általános szabályainak megtartását, az intézeti vagyon védelmét, az ügyfelek és a személyzet egymás iránti kölcsönös megbecsülését. A dolgozók szakmai munkájukat ennek szellemében kötelesek végezni.

**A házirend hatálya kiterjed a százhalombattai Városi Családsegítő és Gondozási Központ (Százhalombatta, Szivárvány tér 5., illetve Százhalombatta, Szent László út 17. telephely) ellátási formáit igénybe vevő valamennyi ügyfélre, az intézmény alkalmazottaira, az intézménynél munkát végző külső szervek dolgozóira, az intézményben tartózkodó látogatókra és az intézményben tartózkodó valamennyi személyre.**

Az intézmény valamennyi dolgozójának és ügyfelének egymáshoz való viszonya a személyiség tisztelésére épül. Elvárja a kölcsönös tapintatot, udvariasságot, megértést és ésszerű toleranciát.

Az intézmény dolgozója, valamint a közös háztartásban élő közeli hozzátartozója az ügyféllel tartási, életjáradéki és öröklési szerződést a gondozási időtartam alatt, illetve annak megszűnésétől számított egy évig nem köthet.

A gondozó az ügyféltől sem pénzbeli, sem természetbeni ellenszolgáltatást nem fogadhat el.

Minden dolgozó köteles eleget tenni a titoktartási kötelezettségének, és az ügyfelek személyiségi jogainak tiszteletben tartásának.

**Az intézmény nyitvatartási rendje:**

* Családsegítő-és Gyermekjóléti Szolgálat: H.: 8.00-18.00,

K-Cs.: 8.00-16.00, P.:10.00-13.30.

* Étkeztetés: H-Cs.: 8.00-16.00, P.:8.00-13.30
* Idős Klub: H-P.: 7.00-16.00
* Házi segítségnyújtás: H-Cs.: 8.00-16.00, P.:8.00-13.30

**Általános szabályok:**

* Dohányozni csak a kijelölt helyen szabad.
* Ittas egyén az intézmény területén nem tartózkodhat. Alkoholt csak az intézményvezető tudtával és engedélyével szabad behozni.
* Az ügyfelek az intézmény dolgozóival, illetve a dolgozók az ügyfelekkel szemben udvarias hangnemet és magatartást kötelesek tanúsítani.
* Minden ügyfél és minden intézményi dolgozó köteles az intézmény rendjét, tisztaságát megőrizni.
* Az intézmény tulajdonát képező berendezéseket, fejlesztési tárgyakat rendeltetésüknek megfelelően kell használni.
* Az intézményben rendelkezésre álló szórakoztató eszközök, könyvek, társasjátékok, egymás igényeinek kölcsönös figyelembevételével használhatók.
* Igény esetén az intézmény alapfeladatainak körébe nem tartozó szolgáltatások igénybevétele is biztosítható (pl.: kirándulások szervezése, színház vagy múzeumlátogatás stb.). Ezen szolgáltatásokért a klubtagok a tényleges költséget tartoznak megfizetni.
* Tisztálkodási, fürdési lehetőség az intézmény fürdőszobájában áll az ellátottak rendelkezésére. A mosakodást, tisztálkodást, zuhanyozás keretében lehet megoldani, kádfürdő az intézményben nincs. A fürdés igény szerint a gondozónők segítségével, illetve közreműködésével történik. Szükség szerint más lehetőség hiányában a személyes ruhanemű mosása is biztosított, gondozónői segédlettel, a biztonsági előírások megtartása mellett.
* Az intézményben tartózkodók kötelesek egymással szemben udvariasan, tisztelettudóan viselkedni. Kerülni kell az egymás nyugalmát zavaró hangoskodást, rendbontást. Egymás emberi méltóságát tiszteletben kell tartani.
* A rosszabb egészségi, érzelmi állapotban lévők részére segítséget kell nyújtani.
* Az új ellátottakat segíteni kell abban, hogy minél hamarabb beilleszkedjenek a közösségbe.
* Az intézmény nyitott jellegű. Az intézmény az ügyfelek számára térítésmentesen biztosítja sürgősségi gyógyszereket.

**Az ügyfelek érdekvédelme:**

* Az intézményi élet alapszabálya a házirend. Az ügyfelek, vagy hozzátartozóik panasszal az intézményvezetőnél, az intézményvezető helyettesénél élhetnek szóban vagy írásban.
* Az intézmény vezetője panaszt kivizsgálja, és a panaszost írásban tájékoztatja. Amennyiben a panaszos a válasszal elégedetlen, a fenntartóhoz fordulhat.
* Az intézményi tartózkodás alatt felmerülő problémákkal, mindenki bizalommal fordulhat az intézményvezetőhöz és az ellátottjogi képviselőhöz.
* A mindenkori ellátottjogi képviselő elérhetőségének külön kifüggesztése megtörténik, amennyiben az intézményen belül hozott intézkedés az ellátott számára nem elfogadható, úgy javasoljuk a fenntartó, és/vagy az ellátottjogi képviselő megkeresését.

**Az étkezés rendje:**

* Az intézmény az ellátottak részére napi egyszeri meleg étkezést biztosít. Az étkezések ideje minden nap:

Ebéd: 11:30-13:00 órakor.

* Az étkezés a közös étkezőben történik. Az étkezésért igen, az idősek nappali ellátásáért térítési díjat nem kell fizetni. Az étkezési térítési díj összegét Százhalombatta Város Önkormányzatának Képviselő-testülete rendeletben szabályozza, amely évente kétszer felülvizsgálható.
* Az étkezés - ide értve az idősek nappali ellátása (klub) keretében történő étkezést is - igénybevételének lemondására és rendelésére a reggel 9 óráig való írásos bejelentés esetén a bejelentést követő munkanaptól van lehetőség.

**A házirend betartása minden ügyfél és minden intézményi dolgozó számára kötelező!**

Százhalombatta, 2024.

Till Erika

intézményvezető